רענן פוגל

רענן פוגל (נולד ב-11 בספטמבר 1991) הוא מוזיקאי, זמר-יוצר, מלחין, ומפיק מוזיקלי ישראלי.

ביוגרפיה 
פוגל פרץ לתודעה לראשונה בגיל 15 עם הלהקה ביט 69, בה כתב את השירים, שר וניגן. הלהקה הוכרזה כהבטחת השנה של ערוץ 24 (2007), ושיריה נכנסו לתחנות הרדיו השונות. הלהקה אף שיתפה פעולה עם נינט טייב בכפר המוזיקה בניצנים.

בשנים 2011–2014 שירת בצה"ל כגיטריסט וזמר בלהקת הנח"ל וכמעבד מוזיקלי בלהקות הצבאיות. לקראת סוף שירותו הצבאי, החל לעבוד על אלבום הסולו הראשון שלו, "סנטימנט", שיצא לאור בנובמבר 2013. את האלבום הפיק מוזיקלית לצד רן רייטן והתארחה בו אליאנה תדהר. הקליפ לשיר הנושא מהאלבום זכה בפרס הראשון בתחרות "קליפ צעיר" לשנת 2013. פוגל למד גיטרה אצל שלמה יידוב. 

בשנים 2016–2018 ניגן גיטרה בהרכב ההופעות של "קפה שחור חזק", ובמסגרת זו ניגן לצד מוקי, רביד פלוטניק, מיכאל מושונוב, אלון אולארצ'יק וכנסיית השכל.

ביולי 2017 הוציא את אלבומו השני, "בדרך למצפה רמון", אותו הפיק בעצמו, תוך ליווי וייעוץ אמנותי של יובל מנדלסון. פוגל ניגן גיטרה בשירו של מנדלסון "עקרון הגבלת השלטון", ומצטרף לעיתים כגיטריסט להופעותיו של מנדלסון. במרוצת השנים שיתף פעולה עם אמנים נוספים כמו יהלי סובול, חמי רודנר, אבי גרייניק, לוקץ' ועוד. 

בספטמבר 2022 הוציא את אלבומו השלישי, "פוגל השלישי", עליו עבד עם המוזיקאים יוגב גלוסמן, מתי גלעד והילה רוח. לאלבום קדמו הסינגלים ״טריפו״, ״תמצא כיוון״, ״טרוד״ ו-״מסיבות בריכה״ אשר זכו לביקורות חיוביות . האלבום כלל גם את השיר "משחק ילדים", דואט של פוגל עם נומקה (נועם סדן). באותה שנה החל להשתתף במופע אינדי ילד לצד מיקה שדה.

דיסקוגרפיה 
 סנטימנט (2013)
 בדרך למצפה רמון (2017)
 פוגל השלישי (2022)

עם ביט 69 
 חומרים רטובים (2007)
 בנות אוהבות בנים חזקים (2008)
 טימבוקטו (2020)

קישורים חיצוניים 

 
 
 ערוץ היוטיוב של רענן פוגל
 רענן פוגל בספוטיפיי

הערות שוליים 

מוזיקאים ישראלים
זמרי רוק ישראלים
זמרים-יוצרים ישראלים
מלחינים ישראלים
מעבדים מוזיקליים
זמרי בריטון
חברי להקת הנח"ל
מוזיקאי רוק אלטרנטיבי
ישראלים שנולדו ב-1991